ᱜᱤᱨᱤᱡᱟ ᱫᱮᱵᱤ

ᱜᱤᱨᱤᱡᱟ ᱵᱮᱫᱤ (ᱟᱥᱟᱢᱤᱥᱺ গিৰিজা দেৱী (᱘ ᱢᱮᱹ ᱑᱙᱒᱙-᱒᱔ ᱚᱠᱴᱚᱵᱚᱨ ᱒᱐᱑᱗) ᱫᱚ ᱢᱤᱫᱴᱮᱱ ᱥᱤᱧᱚᱛᱤᱭᱟᱹ ᱥᱮᱨᱣᱟ ᱥᱮᱨᱮᱧ ᱜᱟᱭᱱᱟᱦᱟᱨ᱾ ᱩᱱᱤ ᱫᱚ ᱦᱤᱱᱫᱩᱥᱛᱟᱱᱤ ᱥᱟᱥᱛᱚᱨ ᱥᱮᱨᱮᱧ ᱨᱮᱱ ᱥᱮᱱᱤᱭᱟ ᱟᱨ ᱵᱮᱱᱟᱨᱟᱥ ᱜᱷᱟᱨᱟᱱᱟ ᱨᱮᱱ ᱜᱟᱭᱱᱟᱦᱟᱭ ᱛᱟᱦᱮᱸ ᱠᱟᱱᱟ᱾ ᱥᱟᱥᱛᱚᱨ ᱥᱮᱨᱮᱧ ᱨᱮᱱ ᱢᱤᱫ ᱦᱤᱸᱥ ᱛᱷᱩᱢᱟᱨᱤ ᱥᱟᱝᱜᱤᱛ ᱱᱮ-ᱦᱚᱲ ᱴᱷᱮᱱ ᱥᱮᱴᱮᱨ ᱞᱟᱹᱜᱤᱫ ᱩᱱᱤᱭᱟᱜ ᱮᱱᱮᱢ ᱚᱥᱟᱢᱵᱷᱤᱲ ᱜᱮᱭᱟ᱾ ᱚᱱᱟ ᱛᱮ ᱩᱱᱤ ᱫᱚ ᱛᱷᱩᱢᱟᱨᱤ ᱨᱮᱱ ᱨᱟᱹᱱᱤ ᱢᱮᱱᱛᱮ ᱠᱚ ᱢᱟᱱᱚᱛ ᱞᱮᱫᱮᱭᱟ᱾ ᱥᱟᱥᱚᱛ ᱥᱮᱨᱮᱧ ᱡᱚᱜᱚᱛ ᱨᱮ ᱩᱱᱤᱭᱟᱜ ᱮᱢᱮᱱ ᱠᱷᱟᱹᱛᱤᱨ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮ ᱛᱮ ᱒᱐᱑᱒ ᱥᱮᱨᱢᱟ ᱥᱤᱧᱚᱛ ᱨᱮᱭᱟᱜ ᱫᱚᱥᱟᱨ ᱡᱚᱛᱚ ᱠᱷᱚᱱ ᱞᱟᱯᱷᱟᱝ ᱢᱟᱱᱚᱛ ᱯᱚᱵᱽᱢᱚ ᱵᱤᱵᱷᱩᱥᱟᱱ ᱥᱤᱨᱯᱟᱹ ᱧᱟᱢ ᱞᱮᱫᱟ᱾ 
ᱮᱛᱚᱦᱚᱵ ᱡᱤᱭᱚᱱ
᱑᱙᱒᱙ ᱥᱮᱨᱢᱟ ᱨᱮᱭᱟᱜ ᱘ ᱢᱮ ᱢᱟᱹᱦᱤᱛ ᱦᱤᱞᱚᱜ ᱵᱨᱤᱴᱤᱥ ᱤᱱᱰᱤᱭᱟ ᱨᱮᱭᱟᱜ ᱤᱭᱩᱱᱟᱭᱴᱮᱰ ᱵᱮᱱᱟᱨᱥᱟ ᱯᱨᱮᱥᱤᱰᱤᱱᱥᱤ ᱨᱮ ᱩᱱᱤ ᱫᱚᱭ ᱡᱟᱱᱟᱢ ᱞᱮᱱᱟ᱾ ᱱᱟᱦᱟᱜ ᱚᱱᱟ ᱡᱟᱭᱜᱟ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱵᱮᱱᱟᱨᱚᱥ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ᱾ ᱩᱱᱤ ᱨᱮᱱ ᱟᱯᱟᱛ ᱨᱟᱢᱫᱮᱣ ᱨᱟᱣ ᱫᱚ ᱢᱤᱫᱴᱮᱱ ᱡᱩᱢᱤᱫᱟᱨ ᱛᱟᱦᱮᱸ ᱠᱟᱱᱟ᱾᱾ᱩᱱᱤ ᱟᱡ ᱵᱟᱵᱟ ᱜᱮ ᱠᱟᱴ ᱵᱟᱱᱟᱢᱮ ᱵᱟᱱᱟᱢᱮᱫ ᱠᱟᱱ ᱛᱟᱦᱮᱸᱠᱟᱱᱟ ᱟᱨ ᱥᱮᱨᱮᱧ ᱨᱮᱭᱟᱜ ᱥᱮᱪᱮᱫ-ᱮ ᱮᱢᱟᱱᱟᱭ ᱠᱟᱱ ᱛᱟᱦᱮᱸᱠᱟᱱᱟ᱾ ᱜᱤᱨᱤᱡᱟ ᱫᱚ ᱢᱚᱬᱮ ᱥᱮᱨᱢᱟ ᱩᱢᱮᱨ ᱠᱷᱚᱱ ᱥᱚᱨᱮᱥ ᱥᱮᱨᱮᱧ ᱵᱟᱰᱚᱦᱤ ᱟᱨ ᱥᱟᱨᱮᱝᱜᱤ ᱨᱩᱨᱩᱭᱤᱡ ᱥᱩᱨᱟᱡᱽ ᱢᱤᱥᱨᱟ ᱴᱷᱮᱱ ᱠᱷᱚᱱ ᱠᱷᱮᱭᱟᱞ ᱟᱨ ᱛᱚᱯᱯᱟᱭ ᱪᱮᱫ ᱞᱮᱫᱟ | ᱥᱟᱹᱢᱩᱝ ᱟᱨᱮ ᱥᱮᱨᱢᱟ ᱩᱢᱮᱨ ᱨᱮ "ᱤᱭᱟᱫᱽ ᱨᱟᱦᱮ" ᱯᱷᱤᱞᱢ ᱨᱮ ᱮᱠᱴᱤᱝ ᱨᱮᱭᱟᱜ ᱥᱩᱡᱩᱜᱮ ᱧᱟᱢ ᱞᱮᱫᱟ᱾ ᱤᱱᱟᱹ ᱛᱟᱭᱱᱚᱢ ᱪᱟᱱᱫᱽ ᱢᱤᱥᱨᱟ ᱟᱭᱢᱟ ᱞᱮᱠᱟᱱ ᱥᱮᱨᱮᱧ  ᱥᱠᱤᱞ ᱠᱚᱭ ᱪᱮᱫ ᱞᱮᱫᱟ |

ᱠᱟᱹᱢᱤ ᱡᱤᱭᱚᱱ
ᱜᱤᱨᱤᱡᱟ ᱫᱮᱵᱤ ᱫᱚ ᱟᱠᱟᱥᱵᱟᱱᱤ ᱮᱞᱟᱦᱟᱵᱟᱫᱽ ᱟᱠᱷᱲᱟ ᱨᱮ ᱥᱮᱨᱮᱧ ᱛᱮ ᱟᱭᱟᱜ ᱠᱟᱹᱢᱤ ᱡᱤᱭᱚᱱ ᱮᱛᱚᱦᱚᱵ ᱞᱮᱫᱟ᱾ ᱑᱙᱔᱖ ᱥᱮᱨᱢᱟ ᱨᱮ ᱢᱤᱫᱴᱮᱱ ᱵᱮᱯᱟᱨᱤ ᱥᱟᱶ ᱵᱟᱯᱞᱟᱭᱮᱱ ᱛᱟᱭᱚᱢ ᱡᱟᱦᱟᱱ ᱫᱤᱥᱣᱟᱹ ᱟᱠᱷᱲᱟ ᱨᱮ ᱵᱟᱝ ᱥᱮᱨᱮᱧ ᱞᱟᱹᱜᱤᱫ ᱮᱝᱜᱟᱛ ᱟᱨ ᱜᱚᱲᱚᱢ ᱵᱩᱰᱤ ᱠᱤᱱ ᱢᱟᱱᱟ ᱞᱮᱫᱮᱭᱟ᱾ ᱜᱤᱨᱤᱡᱟ ᱫᱮᱵᱤ ᱫᱚ ᱱᱚᱣᱟ ᱟᱹᱱ-ᱟᱹᱨᱤ ᱢᱟᱱᱟᱣ ᱵᱟᱛᱟᱣ ᱞᱮᱫ ᱜᱮᱭᱟ, ᱢᱮᱱᱠᱷᱟᱱ ᱑᱙᱕᱑ ᱥᱮᱨᱢᱟ ᱨᱮ ᱵᱤᱦᱟᱨ ᱨᱮᱭᱟᱜ ᱢᱤᱫᱴᱮᱱ ᱟᱠᱷᱲᱟ ᱨᱮᱭᱮ ᱥᱮᱨᱮᱧ ᱞᱮᱫᱟ᱾

ᱜᱩᱨ
᱒᱐᱑᱗ ᱥᱮᱨᱢᱟ ᱨᱮᱭᱟᱜ ᱒᱔ ᱢᱟᱹᱦᱤᱛ ᱦᱤᱞᱚᱜ ᱧᱤᱱᱫᱟᱹ ᱠᱚᱞᱠᱟᱛᱟ ᱨᱮᱭᱟᱜ ᱢᱤᱫᱴᱮᱱ ᱦᱚᱥᱯᱤᱴᱟᱞ ᱨᱮ ᱨᱤᱫᱟᱹᱭ ᱞᱟᱲᱟᱣ ᱵᱚᱱᱫ ᱛᱮ ᱘᱘ ᱥᱮᱨᱢᱟ ᱩᱢᱮᱨ ᱨᱮ ᱜᱤᱨᱤᱡᱟ ᱫᱮᱵᱤ ᱫᱚ ᱟᱡᱟᱜ ᱢᱩᱪᱟᱹᱫ ᱥᱟᱸᱦᱮᱸᱫ-ᱮ ᱟᱲᱟᱜ ᱞᱮᱫᱟ|

ᱥᱤᱨᱯᱟᱹ ᱟᱨ ᱢᱟᱱᱚᱛ
ᱯᱚᱫᱽᱢᱚᱥᱨᱤ (᱑᱙᱗᱒)
ᱯᱚᱫᱽᱢᱚ ᱵᱷᱩᱥᱟᱱ (᱑᱙᱘᱙) 
ᱯᱚᱫᱽᱢᱚ ᱵᱤᱵᱷᱩᱥᱟᱱ (᱒᱐᱑᱖) 
ᱥᱟᱝᱜᱤᱛ ᱱᱟᱴᱟᱠ ᱟᱠᱟᱫᱮᱢᱤ ᱥᱤᱨᱯᱟᱹ (᱑᱙᱗᱗) 
ᱥᱟᱝᱜᱤᱛ ᱱᱟᱴᱟᱠ ᱟᱠᱟᱫᱮᱢᱤ ᱯᱷᱮᱞᱚᱥᱤᱯ (᱒᱐᱑᱐) 
ᱢᱟᱦᱟ ᱥᱟᱝᱜᱤᱛ ᱥᱥᱟᱢᱢᱟᱱ ᱥᱤᱨᱯᱟᱹ (᱒᱐᱑᱒) 
ᱥᱟᱝᱜᱤᱛ ᱢᱟᱱᱚᱛ 
ᱜᱤᱢᱟ ᱥᱤᱨᱯᱟᱹ ᱒᱐᱑᱒ (ᱡᱤᱭᱚᱱ ᱵᱷᱳᱨ ᱮᱱᱟᱢ ᱞᱟᱹᱜᱤᱫ) 
ᱛᱟᱱᱥᱨᱤ ᱥᱤᱨᱯᱟᱹ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱵᱷᱟᱨᱚᱛᱤᱭᱚ ᱥᱮᱨᱮᱧ​ᱤᱭᱟᱹ